Source: https://www.super-liga.ro/2017/12/12/eugen-apjok-antrenor-csm-bucuresti-dorim-sa-urcam-finala-superligii/
Timestamp: 2019-07-20 04:56:33+00:00

Document:
Eugen Apjok, antrenor CSM Bucuresti: “Dorim sa urcam in finala SuperLigii” - SuperLiga CEC Bank
12 decembrie 2017 2017, csm bucuresti, cupa romaniei, eugen apjok, superliga
Partida dintre CS Dinamo si CSM Bucuresti, incheiata cu victoria Tigrilor, 48-5, din Cupa Romaniei a pus punct anului competitional 2017 in rugbyul romanesc. In urma acestei victorii, CSM Bucuresti a trecut pe primul loc in aceasta competitie, meciurile urmand sa se reia in luna martie. Antrenorul tigrilor, Eugen Apjok a vorbit despre evolutia echipei pe care a preluat-o din acest sezon, 2017-2018.
Cum v-ati adaptat la CSM Bucuresti dupa 14 ani de antrenat la Baia Mare?
A fost o schimbare pe care eu mi-am dorit-o foarte mult, voiam sa vad daca pot reusi si in alta parte si cred ca se vede o schimbare in echipa CSM-ului, ca stil de joc. Sigur sunt alti jucatori, daca la Baia Mare aveam un anumit profil de jucatori, la CSM avem cu totul alti jucatori si am incercat sa ne adaptam jocul la profilul acestora. Am incercat din mers sa jucam un alt stil de rugby si pe masura ce am disputat mai multe meciuri, adaptarea a fost tot mai buna.
Ce ati incercat sa aduceti nou?
Cred ca am insistat mai mult pe mentalitate, este partea care iti poate castiga sau pierde un meci. Incercam sa mergem in viitor mai mult de locul trei, iar pentru asta, pe langa mental, trebuie sa avem rabdare si stabilitate. Am ramas placut surprins de atitudinea jucatorilor, am gasit un grup unit, iar chiar daca nu suntem o echipa atat de fizica precum Baia Mare si Timisoara, incercam sa facem un joc frumos si sa avem rezultate.
Spuneti-mi cum a fost evolutia echipei in competitiile din sezonul 2017-2018…
Pentru mine a fost o mare dezamagire ca nu am putut participa la Cupa Regelui din cauza unor probleme birocratice, au fost lucruri care nu au depins de echipa, insa a fost un pas inapoi pentru ca erau trei meciuri importante, meciuri de incalzire in care puteam cunoaste mai bine jucatorii. Nu am reusit sa avem niciun meci de pregatire si asta s-a vazut in prima partida din SuperLiga CEC Bank in care am facut egal cu Politehnica Iasi, 22-22, au fost trei puncte pe care eu consider ca le-am pierdut. Treptat am inceput sa ne revenim, am castigat cu Universitatea Cluj, apoi cu Timisoara Saracens, 28-16, o victorie care desi nu a fost convingatoare prin prisma rezultatului, a fost prin cea a evolutiei jucatorilor. Oboseala dupa un asemenea meci fizic, ne-a facut sa pierdem cu Baia Mare, 14-25, zimbrii avand si avantajul unei etape de pauza. Nu folosesc asta ca pe o scuza, insa e greu pentru echipa si lotul pe care il avem sa jucam doua meciuri cu echipe foarte fizice in 7 zile. Am castigat cu Dinamo, am pierdut cu Steaua, 12-15, meci disputat in conditii meteo dificile, dupa care am castigat in prima etapa a returului cu Politehnica Iasi, luand si bonusul, o partida in care ne-am adaptat mai bine pentru ca terenul a fost foarte greu. Eu zic ca a fost un parcurs bun in SuperLiga, insa putea sa fie si mai bun daca eram putin mai atenti.
Eugen Apjok a creat la CSM Bucuresti un stil de joc adaptat profilului jucatorilor pe care ii are in lot
In Cupa Romaniei sunteti pe primul loc…
Deja a inceput sa se vada ca echipa s-a legat mai bine, raspunde mai bine la ceea ce ii cer, au fost patru victorii din cinci meciuri. Am jucat si fara jucatorii internationali, am avut un parcurs bun, ceea ce ne da sperante pentru obiectivele pe care ni le-am propus.
Ati promovat foarte multi jucatori tineri…
In Cupa Romaniei am avut 11 jucatori de U23 in teren, de unde si acea inconstanta in meciuri, din cauza tineretii si a lipsei de experienta. De exemplu, in meciul cu Timisoara am jucat cu Hartig, cu Ser, jucatori foarte tineri care cu siguranta vor capata incredere in astfel de partide.
Ce va doriti pentru echipa?
In primul rand sa avem sanatate, apoi liniste, care va aduce cu ea si stabilitatea si nu in ultimul rand, sa ne aduca Mosul cateva transferuri care sa ridice nivelul echipei. Dorim sa mai intarim echipa atat pe gramada, cat si pe treisferturi, sunt anumite posturi pe care dorim sa le acoperim mai bine.
Daca ar fi sa nominalizati doua puncte pozitive si doua negative ale echipe in acest tur al sezonului 2017-2018, care ar fi acelea?
Pozitiv ar fi faptul ca sunt foarte multi jucatori tienri in echipa, apoi unitatea si spiritul echipei, iar negativ am un singur aspect de punctat: inconstanta echipei.
Care meci considerati ca este cel mai bun facut de CSM Bucuresti pana acum?
Meciul din SuperLiga CEC Bank cu Timisoara Saracens. Am ales acest meci pentru ca trebuie sa tinem cont si de valoarea adversarului, un meci in care practic ne-am autodepasit in fata unei echipe foarte puternice, iar maniera in care am facut acest lucru imi da sperante ca putem construi o echipa puternica.
Care sunt obiectivele pe care le-ati trasat pentru sezonul 2017/2018?
In Cupa Romaniei cred ca suntem deja in play-off, dorim sa jucam semifinala pe teren propriu si sa mergem in finala, iar in SuperLiga CEC Bank dorim sa urcam in play-off, sa facem o supriza in semifinale si sa mergem pentru prima data in finala competitiei.
Ce urmeaza acum pentru CSM?
De astazi intram intr-un cantonament de recuperarea la Sanagov, dupa care de la mijlocul saptamanii viitoare jucatorii vor intra in vacanta pana in luna ianuarie.

References: CSM 
 csm 
 CSM 
 CSM 
 CSM 
 CSM 
 CSM 
 CSM